№ 7 от 01.11.2023

|  |  |  |  |
| --- | --- | --- | --- |
|

|  |
| --- |
|  **Қазақстан Республикасы** |

**денсаулық сақтау министрлігі****БАС МЕМЛЕКЕТТІК САНИТАРИЯЛЫҚ ДӘРІГЕРІ** |  | **Министерство****здравоохранения****Республики Казахстан****ГЛАВНЫЙ ГОСУДАРСТВЕННЫЙ САНИТАРНЫЙ ВРАЧ** |

 **ҚАУЛЫСЫ ПОСТАНОВЛЕНИЕ**

 **2023 жылғы 1 қарашадағы № 7 1 ноября 2023 года № 7**

 **Астана қаласы город Астана**

**Қызылшаға қарсы санитариялық-**

**эпидемиялық және**

**санитариялық-профилактикалық**

**іс-шараларды жүргізу туралы**

Халық арасында қызылша ауруының 11 мыңнан астам жағдайына жеткен, оның 70%-дан астамын егілмеген балалар құрайтын, қызылшамен сырқаттанушылықтың одан әрі таралуының алдын алу мақсатында «Халық денсаулығы және денсаулық сақтау жүйесі туралы» Қазақстан Республикасы Кодексінің 38-бабы 1-тармағының 7) тармақшасына және 102-бабының 1-тармағына сәйкес **ҚАУЛЫ ЕТЕМІН:**

1. Мынадай егілуге жататын контингентке: қызылшаға қарсы егу мәртебесіне қарамастан, 6 айдан бастап 10 ай 29 күнге дейінгі, 2 жастан бастап 4 жас 11 ай 29 күнге дейінгі балаларға, сондай-ақ қызылшаға қарсы профилактикалық иммундау жоқ медицина қызметкерлері мен денсаулық сақтау ұйымдарының қызметкерлеріне егілетін адамның немесе ата-анасының (заңды өкілдерінің) хабардар етілген келісімін алғаннан кейін қызылшаға, қызамыққа және паротитке қарсы қосымша жаппай иммундау (бұдан әрі – қызылшаға қарсы ҚЖИ) жүргізілсін.
2. Осы қаулыға қосымшаға сәйкес «Егілуге жататын контингентке қызылшаға, қызамыққа, паротитке қарсы қосымша жаппай иммундау жүргізу» туралы әдістемелік ұсынымдар (бұдан әрі – Әдістемелік ұсынымдар) бекітілсін.
3. Облыстардың, республикалық маңызы бар қалалардың және астананың әкімдері қызылшаға қарсы ҚЖИ-ға дайындық және оны жүргізу жөніндегі іс-шараларды жедел жоспарлау және үйлестіру үшін:
4. штаб отырыстарын апта сайын өткізе отырып, өңірлік штаб құрсын;
5. егілуге жататын контингенттің қызылшаға қарсы ҚЖИ-мен қамтылуына күнделікті мониторингті қамтамасыз етсін;
6. нысаналы жастағы балаларды қызылшаға, қызамыққа және паротитке қарсы профилактикалық егулермен қамтудың оңтайлы деңгейіне қол жеткізуді қамтамасыз етсін.
7. Облыстардың және Шымкент қаласының денсаулық сақтау басқармаларының, Алматы қаласы мен Түркістан облысының қоғамдық денсаулық басқармаларының, Астана қаласының қоғамдық денсаулық сақтау басқармасының (бұдан әрі – аумақтық денсаулық сақтау басқармалары) басшылары:
	1. егу пункттерін материалдық-техникалық қамтамасыз етуді шағын жоспарлауды;
	2. егу бригадаларының дайындалған мамандармен, вакциналармен, шприцтермен, егу материалымен, термоконтейнерлермен, салқындату элементтерімен, медициналық қалдықтарды қауіпсіз жинауға және кәдеге жаратуға арналған контейнерлермен (бұдан әрі – ҚЖКЖК), «Вакцинация» модулі медициналық ақпараттық жүйесіне деректерді енгізу үшін компьютермен, интернетпен толық жинақтауды;
	3. вакцинаны сақтау және тасымалдау кезінде «салқындату тізбегін» сақтауды және вакциналарды сақтауға арналған аумақтық қоймалардың тоңазытқыш жабдықтарын дайындауды, вакциналарды сақтауға және олардың қозғалысына жауапты адамдарды тағайындауды;
	4. егу кабинеті мен егу бригадасын иммундаудан кейінгі қолайсыз көріністердің дамуы жағдайында шұғыл медициналық көмек көрсетуге арналған препараттармен жарақтандыруды;
	5. санитариялық-эпидемиологиялық талаптарға сәйкес ҚЖКЖК-ны тасымалдау және кәдеге жаратуға дейін қауіпсіз жерде сақтауды және ҚЖКЖК-ны жоюды ұйымдастыруды;
	6. егу кабинеттері жоқ елді мекендерде, шалғайдағы елді мекендерде, шалғайдағы учаскелерде, ұйымдасқан ұжымдарда (балабақшалар, балалар үйлері, сәбилер үйлері) жұмыс істеу үшін жарақтандырылған көшпелі егу бригадаларын құруды қамтамасыз етсін.
8. Аумақтық денсаулық сақтау басқармаларының және Қазақстан Республикасы Денсаулық сақтау министрлігі Санитариялық-эпидемиологиялық бақылау комитетінің облыстардың, Алматы, Астана, Шымкент қалаларының санитариялық-эпидемиологиялық бақылау департаменттерінің (бұдан әрі – СЭБД) басшылары:
9. әрбір аудан, қала бойынша қызылшаға қарсы ҚЖИ-ды жүргізу жөніндегі іс-шараларды үйлестіретін жетекшіні тағайындасын;
10. аудандық, қалалық және облыстық деңгейлерде медицина қызметкерлерін қызылшаға қарсы ҚЖИ-ды ұйымдастыру және жүргізу бойынша оқыту өткізсін;
11. қамтылуына мониторинг жүргізе отырып, жоспарлы иммундауға және қызылшаға қарсы ҚЖИ-ға жататын нысаналы жастағы балаларды жоспарлаудың толықтығын бақылауды қамтамасыз етсін;
12. қызылшаға, қызамыққа және паротитке қарсы вакцинаны сақтау және тасымалдау кезінде салқындату тізбегі шарттарының сақталуын және қолданыстағы нормативтік құқықтық актілерге сәйкес профилактикалық егулерді жүргізу қағидаларының сақталуын бақылауды қамтамасыз етсін.
13. СЭБД-нің басшылары қызылшаға қарсы ҚЖИ-ды жүргізу барысын апта сайын өңірлік штабқа шығара отырып, осы қаулының орындалуын бақылауды қамтамасыз етсін.
14. Қазақстан Республикасы Денсаулық сақтау министрлігінің «Қоғамдық денсаулық сақтау ұлттық орталығы» шаруашылық жүргізу құқығындағы республикалық мемлекеттік кәсіпорнының Басқарма төрағасы:
15. қызылшаға қарсы ҚЖИ кезеңінде егілуге жататын контингенттің профилактикалық егулермен қамтылуы туралы күнделікті есепті жинақтауды және Қазақстан Республикасы Денсаулық сақтау министрлігінің Санитариялық-эпидемиологиялық бақылау комитетіне ұсынуды;
16. қызылша мен басқа да басқарылатын инфекциялардың профилактикасында иммундаудың маңыздылығы бойынша ақпараттық-түсіндіру жұмысын жүргізуді қамтамасыз етсін.
17. Қазақстан Республикасының Денсаулық сақтау министрлігі Санитариялық-эпидемиологиялық бақылау комитетінің төрағасы:
18. жоспарлы тәртіппен және эпидемиологиялық көрсетілімдер бойынша қызылшаға қарсы ҚЖИ кезеңінде егілуге жататын контингентке профилактикалық егулердің жүргізілуін бақылауды;
19. Қазақстан Республикасында қызылшаның одан әрі таралуын төмендету және алдын алу жөніндегі республикалық штабтың отырысында апта сайын қарау арқылы қызылшаға қарсы ҚЖИ-ды жүргізу барысын үйлестіруді қамтамасыз етсін.
20. Осы қаулының орындалуын бақылауды өзіме қалдырамын.
21. Осы қаулы 2023 жылғы 6 қарашадан бастап қолданысқа енгізіледі.

 **Қазақстан Республикасының**

**Бас мемлекеттік**

**санитариялық дәрігері А. Есмағамбетова**

**Согласовано**

01.11.2023 09:14 Азимбаева Нуршай Юсунтаевна

01.11.2023 09:15 Естекова Гульмира Абдигалиевна

01.11.2023 09:50 Касымова Алима Маратовна

01.11.2023 10:58 Касымова Шынар Маратовна

01.11.2023 11:13 Ширинбекова Рита Абдукасымовна

01.11.2023 12:05 Ахметова Зауре Далеловна

01.11.2023 12:30 Ембергенова Магрипа Хамитовна

01.11.2023 12:59 Сарсенбаева Гульнара Едиловна

01.11.2023 13:00 Дюсенов Азамат Кинаятович

01.11.2023 13:00 Садвакасов Нуркан Олжабаевич

**Подписано**

01.11.2023 13:04 Есмагамбетова Айжан Серикбаевна

